b"\n_START_ARTICLE_\nBoogie\n_START_PARAGRAPH_\nBoogie je ime za hitro obliko blues ritma (definicija je swing blues ritem), hkrati pa pomeni tudi zvrst glasbe, ki se imenuje tudi boogie rock. Pravo renesanso je ta zvrst do\xc5\xbeivela konec \xc5\xa1estdesetih in prvo polovico sedemdesetih let, saj se je pojavilo veliko izvajalcev. Ve\xc4\x8dinoma gre za kitarsko glasbo, dostikrat pa je prisoten klavir in ustna harmonika. Ima zelo energi\xc4\x8den ritem, \xc4\x8demur lahko pripi\xc5\xa1emo uspeh skupin, kot je na primer Status Quo. Rock'n'roll izvajalci kot Elvis Presley in Chuck Berry so imeli veliko skladb z boogie ritmom. Hard rock in  heavy metal zasedbe so imele v sedemdesetih letih na vsaki plo\xc5\xa1\xc4\x8di vsaj po eno boogie skladbo - Uriah Heep, Deep Purple, Black Sabbath, Saxon, Y&T, Van Halen, Thin Lizzy in mnogi drugi. Boogie ritem je poskakujo\xc4\x8d, zato ga v nasprotju z rock'n'roll ravnim ritmom igra redkokdo. Zato je tudi tako malo boogie izvajalcev - sploh v Sloveniji. Boogie ritem se pojavlja v marsikateri zvrsti glasbe - tudi v popu."